**Beszámoló**

2021. november 15.- november 22.

Spanyolország – Valencia

A Váci Szakképzési Centrum Király Endre Technikum és Szakképző Iskola oktatójaként lehetőséget kaptam részt venni az Erasmus+ mobilitási projektben, oktatói szakmai látogatáson.

2021. november 15-én este érkeztünk Valenciába és a repülőtérről kis busszal vittek a szálláshelyünkre.

Másnap az ESMOVIA képzés és mobilitás központban voltunk, itt kaptunk konkrétabb információkat a heti feladatokhoz.

Hamar elment ez az egy hét, mivel sűrű volt a program. Minden nap különböző feladatunk volt:

- autóértékesítő, autójavító cégnél voltunk, ahol elektromos járművekkel ismerkedtünk

/J.R.Valle/

-elektronikai fejlesztő cégnél voltunk /Mahle Elektronics/

-autóbontó, alkatrész raktározó vállalatnál voltunk /Desguace Malvarosa/

-szakmai látogatáson voltunk egy a miénkhez hasonló oktatási intézményben /IES FAITANAR/

Délutánonként ismerkedtünk a várossal:

- hivatalos városnézésen vettünk részt az óvárosban, ahol az idegenvezetőtől sok érdekességet tudtunk meg a város történelméről, kereskedelméről, építészetéről és kulturális fejlődéséről egyaránt .

- közösen megnéztük a tengerpartot és a város nevezetességeit.

A feladatok elvégzése után az utolsó napon megbeszéltük /értékeltük az egy hét tapasztalatait, majd tanúsítványt kaptunk a teljesítésünk elismeréséért.

Nagyszerű élmény volt számomra ez az út, először repültem repülőgéppel, először voltam a tengerben / igaz csak a lábamat áztattam a hideg vízben/ először találkoztam a déleurópai kultúrával.

Szakmailag is sok tapasztalatot szereztem, melyet tudok majd hasznosítani az iskolámban.

Vác, 2021.december 10.

Galambos Zsolt